Qui va ser Èsac?
Segons la mitologia grega, Èsac (en grec: Αίσακος), fou un heroi fill del rei de Troia Príam, les seves aventures succeïren abans de l'inici de la Guerra de Troia.
Segons Les Metamorfosis d'Ovidi, Èsac era un fill il·legítim del rei de Troia Príam, nascut de la seva relació secreta amb la nimfa Alexírroe. Els seus avis paterns eren a Laomedó de Troia i la nimfa Estrimo mentre que el seu avi matern era el déu fluvial Granic. Èsac vivia al camp prop de Troia i un dia va topar-se amb la nimfa Hespèria, filla de Cebrèn, de qui es va enamorar, però aquesta morí per la picada d'una serp i Èsac, desesperat, es llançà de cap al mar. En la seva caiguda, però, va aparèixer la seva besàvia Tetis i el va convertir en un cabussó.
Segons la Biblioteca d'Apol·lodor, Èsac era fill del rei Príam i una de les seves esposes, Arisbe. Els seus avis paterns eren Laomedó de Troia i la nimfa Estrimo mentre que el seu avi matern era Merops, rei de la ciutat mísia de Percote i de qui va heretar el do d'interpretar els somnis. En una ocasió, l'esposa del seu pare Hècuba va contar-li un somni que havia tingut i Èsac li va revelar que tindria un fill (en referència a Paris) que causaria la ruïna de Troia. Posteriorment es va casar amb la nimfa Asterope, filla del déu fluvial Cebrèn, però aquesta morí per la picada d'una serp i Èsac, desesperat, es llançà de cap al mar.
Un heroi.